section_heading: Ratovi protiv Grčke
paragraph_text: Ktezije navodi kako je 479. pr. Kr. Kserkso naredio Megabizu II. da opljačka hram Apolona u Delfima, što je Megabiz odbio izvršiti.<ref>Ktezije: „Persica“, 31.  Ipak, Ktezijeva priča ne smatra se nimalo vjerodostojnom budući kako su Perzijanci uvažavali Apolona kao ekvivalent zoroastrijskom vrhovnom božanstvu Ahura Mazde, zbog čega je teško vjerovati kako bi naredili uništenje jednog od njegovih hramova. Moguće objašnjenje jest kako je Megabiz II. bio neimenovani zapovjednik u mirovnoj ekspediciji u Delfima 480. pr. Kr. (netočno opisanoj u Herodotovim djelima kao agresivni pohod kojeg je odbacila božanska sila).